Cel mai bun moment al anului în care o locuinţă poate fi scoasă la vânzare este primăvara, pe la începutul lunii mai . E o perioadă în care creşte cererea, iar vânzătorii au mai mult spaţiu în negociere . Potenţialii cumpărători petrec mai mult timp studiind piaţa si ajung la un moment în care se grăbesc . Şansele ca o locuinţă scoasă la vânzare în luna mai să fie dată repede sunt mult mai mari . Aşa arată un studiu american . Iar situaţia e aceeaşi și în $NE$ . Cel mai bun moment pentru a scoate o locuinţă la vânzare este între 1 şi 15 mai, arată un studiu american citat de $NE$ . Proprietăţile scoase la mezat la sfârşit de primăvară - început de vară se vând, în medie, cu 2 săptămâni mai rapid decât celelalte . Principala explicaţie e legată de comportamentul cumpărătorilor . Agenţiile imobiliare susţin că cei mai mulţi dintre ei caută să cumpere o proprietate până în vară, perioadă alocată, de regulă, concediilor şi timpului liber . Pentru a nu ajunge acolo sunt tentaţi chiar să plătească şi un pic mai mult decât bugetul calculat iniţial . Căutarea unei locuinţe e un proces lung şi cu cât durează mai mult cu atât potenţialii cumpărători îşi pierd răbdarea . În aceste situaţii, vânzătorii îi pot convinge mai uşor . În privinţa zilelor săptămânii, sâmbăta este cea mai bună zi pentru a publica un anunţ de vânzare a locuinţei, potrivit autorilor studiului . În weekend, piaţa imobiliară este studiată mai intens şi cu mai mare atenţie . Potenţialii clienţi petrec mai mult timp pe site - urile specializate . Şi, odată ce un anunţ are mai multe vizualizări, şansele pentru încheierea unei tranzacţii cresc exponenţial . $NE$ majoritatea proprietăţilor imobiliare scoase la vânzare sunt apartamente . Este şi motivul pentru care acestea se vând de 2 ori mai rapid decât o locuinţă la curte . La nivelul $NE$ spre exemplu, la nivelul ultimelor 3 luni ale lui 2016, perioada de tranzacţionare pentru un apartament era, în medie, 77 de zile, pe când la case urca până la 150 de zile . Dar, la fel, tranzacţia se derulează mult mai repede dacă e realizată în al doilea trimestru al unui an . Un studiu realizat de imobiliare . ro anul trecut arăta că piaţa imobiliară din $NE$ este mult mai matură decât în perioada de boom . La acea vreme, sub presiunea creşterii accelerate a preţurilor, locuinţele se tranzacţionau pe repede înainte . Acum, potenţialii clienţi petrec mai mult timp până identifică achiziţia . De aceea, contează momentul în care aceasta e scoasă la vânzare . Studiul arată că, spre exemplu, între iulie şi septembrie anul trecut - adică în trimestrul al treilea - timpul mediu necesar pentru vânzarea unui apartament a fost de 74 de zile . În trimestrul anterior - adică între aprilie şi iunie - media a fost de 57 de zile . Această perioadă din an este şi cea în care marjele de negociere sunt mai mici - aşa că vânzătorii au cele mai mari şanse să obţină un preţ aproape similar cu cel cerut iniţial .